Què?
L’Institut Ramon Llull organitza una residència creativa remunerada per a 7 il·lustradors a Faberllull Olot perquè treballin encàrrecs editorials proposats per 7 editorials internacionals a fi de procurar la seva potencial publicació en els seus respectius mercats.
Com?
En col·laboració amb l’Institut Ramon Llull, 7 editorials internacionals interessades en fer encàrrecs a il·lustradors presenten cadascuna un projecte. Amb aquests 7 projectes, l’IRL organitza una crida entre il·lustradors residents a Catalunya i les Illes Balears perquè presentin les seves candidatures. Tot seguit, els candidats que compleixin els requisits hauran d’enviar propostes de treball basades en els projectes editorials. Aquests il·lustradors poden treballar d’una a set propostes, per a qualsevol de les set editorials que prefereixi. A partir d’aquestes propostes, cada editorial triarà un il·lustrador per iniciar una col·laboració professional que tindrà el seu nucli durant la residència a Faberllull Olot.
Quan? 
3 de febrer – 10 de març: crida als il·lustradors per a la presentació de candidatures.
12 de març - 31 de març: s’informa de forma individual a les candidatures pre-seleccionades.
2 d’abril – 14 de maig: termini de presentació de les propostes basades en els projectes editorials per part dels il·lustradors pre-seleccionats.
19 de maig – 9 de juny: anunci dels il·lustradors i dels projectes seleccionats per les editorials. 
9 de juny – 20 de juny: primera reunió online entre l’editorial, l’il·lustrador i l’IRL per explicar els detalls de la cooperació i plantejar els objectius de la residència al setembre.
30 de setembre - 10 d’octubre: residència a Faberllull Olot, en què els il·lustradors seleccionats se centraran en l’encàrrec i en la relació amb l’editorial, que monitoritzarà el procés creatiu amb reunions virtuals regulars.
Quant?
L’Institut Ramon Llull preveu una remuneració de 600€ nets per a cada il·lustrador seleccionat per a la residència a Faberllull.
Faberllull – Olot cobreix allotjament i mitja pensió (esmorzar i sopar).
En cas que el projecte es publiqui, l’il·lustrador i l’editorial hauran de negociar un contracte en què s’expressi una remuneració.

Qui?
Les editorials internacionals participants són:
· Albatros Media – Txèquia
· Coccinella – Itàlia
· Data Status – Sèrbia
· Lecturita – Argentina
· Metaichmio - Grècia 
· Mixtvision – Alemanya
· Telos Editora – Brasil 
Els criteris de selecció dels candidats són:
Requisits imprescindibles:
· Tenir la residència a Catalunya o les Illes Balears
· Disposar un mínim de tres obres publicades
· Tenir una competència lingüística fluïda en llengua anglesa
Es valoraran els següents mèrits:
· Haver publicat obres en llengua catalana
· Haver publicat obres en editorials estrangeres
· Tenir experiència en encàrrecs editorials (especialment provinents d’editorials estrangeres)
· Disposar d’un certificat oficial de nivell d’anglès
Per què?
L’aspiració de la iniciativa és doble: (1) propiciar la publicació d’il·lustradors catalans i balears a l’estranger; (2) i fomentar l’encàrrec d’editorials internacionals a il·lustradors catalans i balears.
Més projectes
Per subscriure’s al butlletí de l’Institut Ramon Llull per a autors i rebre informació d’iniciatives d’aquest tipus, sisplau envieu un correu a literature@llull.cat
*FORMULARI DE SOL·LICITUD AQUÍ 

https://docs.google.com/forms/d/e/1FAIpQLSc7lzZHjkLUxOCP0N_GecqSwc94dBA0mX41NYdDdgxQd908Pg/viewform

